จริงหรือมั่ว สื่อนอกอ้าง มีคลิป นาทีสุดท้ายก่อน เยอรมันวิงส์ โหม่งโลก (ชมคลิป)
สื่อฝรั่งเศส-เยอรมนี อ้างมีคลิปวิดีโอบันทึกเหตุการณ์สุดท้าย ก่อนเครื่องบินโดยสาร เยอรมันวิงส์ ตกที่เชิงเขาแอลป์ ได้ยินเสียงผู้โดยสารกรีดร้องดังลั่น และเสียงกระแทกโลหะดังไม่ต่ำกว่า 3 ครั้ง ขณะที่โฆษกสำนักงานตำรวจฝรั่งเศสออกโรงโต้ลงข่าวมั่ว,เมื่อวันที่ 1 เม.ย. สำนักข่าวต่างประเทศ ยังคงเกาะติดรายงานความคืบหน้าของการสืบสวนกรณีเครื่องบินโดยสารแบบแอร์บัส A320 ของสายการบินเยอรมันวิงส์ เที่ยวบิน 4U 9525 บาร์เซโลนา-ดุสเซลดอร์ฟ ตกบริเวณเทือกเขาแอลป์ ทางตอนใต้ของฝรั่งเศส เมื่อวันที่ 24 มี.ค. ขณะที่ อัยการฝรั่งเศส หัวหน้าทีมสอบสวน ระบุหลักฐานจากกล่องดำ บ่งชี้ นายแอนเดรียส ลูบิตซ์ นักบินผู้ช่วยชาวเยอรมนี วัย 28 ปี จงใจบังคับเครื่องบินพุ่งชนภูเขา จึงนำไปสู่การสืบหามูลเหตุจูงใจที่ทำให้นายลูบิตซ์ก่อโศกนาฏกรรมสะเทือนใจนั้น,เมื่อวันที่ 1 เม.ย. นิตยสารรายสัปดาห์ ปารีส แมทช์ ของฝรั่งเศส และหนังสือพิมพ์แท็บลอยด์ บิลด์ ซึ่งถือเป็น นสพ.แทบลอยด์ยักษ์ใหญ่สุดของเยอรมนี เปิดเผยว่าทางกองบรรณาธิการของตน ได้คลิปวิดีโอบันทึกโดยโทรศัพท์มือถือ ที่อยู่ในสภาพแหลกละเอียด ปะปนอยู่ท่ามกลางซากเครื่องบินและเศษซากข้าวของสัมภาระของผู้โดยสารและลูกเรือ ที่เสียชีวิตจากโศกนาฏกรรมครั้งนี้หมดทั้งลำ 150 ราย,ตามรายงานของนสพ.บิลด์ ระบุว่า คลิปวิดีโอดังกล่าว พร่าเลือนมาก และไม่สามารถจะระบุได้ว่าเป็นของผู้ใด แต่เชื่อว่าจะเป็นหลักฐานสำคัญในการสอบสวน โดยเนื้อหาในคลิปวิดีโอนี้ ได้ยินเสียงของผู้โดยสารบนเครื่องบินพากันกรีดร้องด้วยความตกใจกลัวอย่างมาก สถานการณ์ภายในห้องผู้โดยสารวุ่นวายโกลาหล  และมีหลายคนตะโกนดังๆ ออกมาว่า พระเจ้า ด้วยภาษาที่แตกต่างกัน โดยเฉพาะอย่างยิ่ง ยังได้ยินเสียงกระแทกโลหะดังๆ อย่างน้อย 3 ครั้งด้วย,คลิปวิดีโอดังกล่าวนี้ สามารถสนับสนุน อัยการฝรั่งเศส ที่แถลงก่อนหน้านี้โดยอ้างข้อมูลจากกล่องดำว่า นายแพททริก ซอนเดนเฮเมอร์ กัปตันของเที่ยวบิน 9525 ได้เดินออกจากห้องนักบิน และไม่สามารถกลับเข้าไปในห้องได้ เนื่องจากนายลูบิตซ์ นักบินผู้ช่วยได้ล็อกห้องนักบินไว้ จึงทำให้กัปตันต้องใช้ขวาน หรือวัตถุแข็งชนิดอื่นกระแทก เพื่อพยายามเปิดประตู,นอกจากนั้น ยังได้ยินเสียงชายคนหนึ่งตะโกนดังๆ ว่าพระเจ้าเปิดประตูด้วย โดยวิดีโอยังบันทึกภาพของบริเวณริมภูเขาและเสียงร้องไห้ของผู้คน ก่อนที่วิดีโอจะสิ้นสุดลง โดยมีการคาดการณ์ว่า คนที่อยู่บริเวณด้านท้ายของเครื่องบินได้บันทึกเหตุการณ์ระทึกนี้ เพียงแต่ไม่ทราบว่าเป็นผู้โดยสารหรือลูกเรือเท่านั้น,อย่างไรก็ตาม ด้านโฆษกสำนักงานตำรวจของฝรั่งเศส ปฏิเสธว่า ไม่มีการพบคลิปวิดีโอตามที่ ปารีส แมทช์ และนสพ.บิลด์ อ้างแต่อย่างใด โดยระบุว่ารายงานของหนังสือทั้ง 2 ฉบับ เป็นรายงานเท็จอย่างสิ้นเชิง พร้อมกับกล่าวว่า ถึงแม้มีการพบสมาร์ทโฟนปะปนอยู่กับเศษซากข้าวของ แต่ก็ยังไม่มีการตรวจสอบตามที่สื่อในฝรั่งเศสและเยอรมนีทั้งสองรายงาน,ขณะที่ซีเอ็นเอ็นรายงานว่า มีข่าวเรื่องนี้เกิดขึ้นขณะที่บริษัทลุฟต์ฮันซา ซึ่งเป็นบริษัทแม่ของสายการบินเยอรมันวิงส์ ออกมาแถลง นายลูบิตซ์ นักบินผู้ช่วยได้แจ้งต่อสายการบินเยอรมันวิงส์ ระหว่างกำลังเรียนการบินที่โรงเรียนสอนการบินของบริษัทลุฟต์ฮันซาเมื่อปี 2552ว่า เขาเคยมีอาการป่วยด้วยโรคซึมเศร้ารุนแรงมาก่อน ทั้งที่ก่อนหน้านายคาร์สเทน สปอร์ห ซีอีโอของบริษัทลุฟต์ฮันซาเคยแถลงว่า นายลูบิตซ์มีความพร้อมเต็มร้อยในการเป็นนักบินผู้ช่วย.
สื่อฝรั่งเศส-เยอรมนี อ้างมีคลิปวิดีโอบันทึกเหตุการณ์สุดท้าย ก่อนเครื่องบินโดยสาร เยอรมันวิงส์ ตกที่เชิงเขาแอลป์ ได้ยินเสียงผู้โดยสารกรีดร้องดังลั่น ขณะที่โฆษกสำนักงานตำรวจฝรั่งเศสออกโรงโต้ลงข่าวมั่ว
เยอรมันวิงส์,Germanwings,เครื่องบินตก,โหม่งโลก,เชิงเขาแอลป์,เทือกเขาแอลป์,ฝรั่งเศส,เยอรมนี,หนังสือพิมพ์,คลิปวิดีโอ,บันทึกเหตุการณ์ก่อนตก,ข่าว,ไทยรัฐออนไลน์,ข่าวต่างประเทศ,แอนเดรียส ลูบิตซ์,นักบินผู้ช่วย,เครื่องบินชนภูเขา